CELEX: 32017D0009
Language: hu
Date: 2017-01-04 00:00:00
Title: A Bizottság (EU) 2017/9 végrehajtási határozata (2017. január 4.) a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Marokkóban és Tajvanon működő laboratóriumok számára történő engedélyezéséről (az értesítés a C(2016) 8803. számú dokumentummal történt) (EGT-vonatkozású szöveg. )

6.1.2017   
            
            
               HU
            
            
               Az Európai Unió Hivatalos Lapja
            
            
               L 3/32
            
         A BIZOTTSÁG (EU) 2017/9 VÉGREHAJTÁSI HATÁROZATA
   (2017. január 4.)
   a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok elvégzésének egyes, Marokkóban és Tajvanon működő laboratóriumok számára történő engedélyezéséről
   
      
         (az értesítés a C(2016) 8803. számú dokumentummal történt)
      
   
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős különleges intézet kijelöléséről szóló, 2000. március 20-i 2000/258/EK tanácsi határozatra (1) és különösen annak 3. cikke (2) bekezdésére,
   mivel:
   
               (1)
            
            
               A 2000/258/EK határozat a franciaországi Agence française de sécurité sanitaire des aliments laboratóriumát (Nancy) (a továbbiakban: AFSSA) jelöli meg a veszettség elleni vakcinák hatékonyságát figyelemmel kísérő szerológiai vizsgálatok egységesítéséhez szükséges szempontok megállapításáért felelős intézetként. Az AFSSA a későbbiekben beleolvadt az Agence nationale de sécurité sanitaire de l'alimentation, de l'environnement et du travail (ANSES) francia nemzeti ügynökségbe.
            
         
               (2)
            
            
               A 2000/258/EK határozat többek között előírja az ANSES számára azon harmadik országokban működő laboratóriumok értékelését, amelyek a veszettség elleni vakcinák hatékonyságát figyelemmel kísérő szerológiai vizsgálatok elvégzésének engedélyezését kérték.
            
         
               (3)
            
            
               Marokkó illetékes hatósága a rabati „Service du Contrôle et des Expertises de l'Office National de Sécurité Sanitaire des Produits Alimentaires” laboratórium engedélyezésére vonatkozó kérelmet nyújtott be, az ANSES pedig e laboratórium vonatkozásában 2016. október 19-én kedvező értékelési jelentést készített, majd nyújtott be a Bizottsághoz.
            
         
               (4)
            
            
               Tajvan illetékes hatósága a New Taipei City-beli Animal Health Research Institute intézet Epidemiology Research Division és Biologics Division részlegei laboratóriumainak engedélyezésére vonatkozó kérelmet nyújtott be, az ANSES pedig e két laboratórium vonatkozásában 2016. október 19-én kedvező értékelési jelentést készített, majd nyújtott be a Bizottsághoz.
            
         
               (5)
            
            
               A rabati „Service du Contrôle et des Expertises de l'Office National de Sécurité Sanitaire des Produits Alimentaires” laboratórium és a New Taipei City-beli Animal Health Research Institute intézet Epidemiology Research Division és Biologics Division részlegeinek laboratóriumai számára ezért engedélyezni kell a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatok végzését.
            
         
               (6)
            
            
               Az e határozatban előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A HATÁROZATOT:
   1. cikk
   A 2000/258/EK határozat 3. cikke (2) bekezdésének megfelelően az alábbi laboratóriumok jogosultak a veszettség elleni vakcinák kutyák, macskák és görények esetében való hatékonyságát figyelemmel kísérő szerológiai vizsgálatokat végezni:
   
               a)
            
            
               „Service du Contrôle et des Expertises de l'Office National de Sécurité Sanitaire des Produits Alimentaires” laboratórium
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MAROKKÓ
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAJVAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAJVAN (R.O.C.)
                        
                     
         2. cikk
   Ezt a határozatot 2017. február 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2017. január 4-én.
      
         
            a Bizottság részéről
         
         Vytenis ANDRIUKAITIS
         
            a Bizottság tagja
         
      
   
   
      (1)  HL L 79., 2000.3.30., 40. o.